CELEX: 
Language: fi
Date: 2018-07-12 00:00:00
Title: KOMISSION DELEGOITU ASETUS (EU) …/…, delegoidun asetuksen (EU) 2016/438 muuttamisesta säilytysyhteisöjen säilytystä koskevien tehtävien osalta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Ehdotuksen perustelut ja tavoitteet 
            
            
               Komission delegoidussa asetuksessa (EU) 2016/438
                  1
               , joka täydentää direktiiviä 2009/65/EY
                  2
               , sellaisena kuin se on muutettuna direktiivillä 2014/91/EU
                  3
               , täsmennetään säilytysyhteisöjen velvoitteita, jotka koskevat yhteissijoitusyritysasiakkaiden varojen säilytystä. Direktiivin 2009/65/EY 22 a artiklan 3 kohdan c alakohdassa edellytetään, että kun säilytysyhteisö siirtää säilytystoimintoja kolmansille osapuolille (omaisuudensäilyttäjät), varat on pidettävä erillään myös siirron saajan tasolla. Asetuksen (EU) 2016/438 16 artiklassa säädetään, miten tämä velvoite täytetään. Lokakuun 13. päivästä 2016 alkaen saadut kokemukset ovat osoittaneet, että direktiivin 2009/65/EY 22 a artiklan 3 kohdan c alakohdan vaatimuksia on selvennettävä lisää.
            
            
               Euroopan komissio panee merkille, että arvopaperi- ja maksukyvyttömyyslainsäädäntöä ei ole yhdenmukaistettu Euroopan tasolla. On kuitenkin välttämätöntä, että käytössä on yhteiset säännöt, joilla varmistetaan säilytysyhteisöjen tai omaisuudensäilyttäjien asiakkaidensa puolesta säilyttämien varojen suoja. Tämän pitäisi johtaa tietylle yhteissijoitusyritykselle kuuluvien varojen selkeään yksilöintiin ja tällaisten varojen suojaamiseen säilytysyhteisön tai omaisuudensäilyttäjän maksukyvyttömyystapauksessa. Näihin tavoitteisiin pyritään direktiivin 2009/65/EY ja asetuksen (EU) 2016/438 säännöksillä. Kansalliset toimivaltaiset viranomaiset ja markkinatoimijat soveltavat kuitenkin toisistaan poikkeavilla tavoilla säilytysyhteisöjen velvoitteita, jotka koskevat yhteissijoitusyritysasiakkaiden varojen säilytystä, mikä uhkaa edellä mainittujen EU:n säädösten tavoitteiden saavuttamista. Komissio ehdottaa tämän vuoksi muutoksia asetukseen (EU) 2016/438 näiden sääntöjen selkeyttämiseksi ja niiden yhdenmukaisen tulkinnan helpottamiseksi.
            
            
               Tämä ehdotus on jatkotoimi, joka seuraa Euroopan arvopaperimarkkinaviranomaisen (EAMV) lausuntoa varojen erottelusta
                  4
               . EAMV havaitsi, että sidosryhmät eivät ole kaikista asioista samaa mieltä, ja pyysi komissiota selventämään säilytysyhteisöjen tiettyjä velvoitteita, kun ne siirtävät säilytystoimintoja kolmansille osapuolille. EAMV ehdottaa, että varojen erottelemista koskevat vaatimukset määritellään paremmin ja että niitä täydennetään lisätakeilla, erityisesti vaatimuksella varmistaa sopimusperusteisesti riittävä tietojen vaihto säilytysyhteisön ja omaisuudensäilyttäjän tai alemman tason säilyttäjän välillä. Se myös ehdottaa, että tiukennettaisiin vaatimusta tarkkojen tietojen kirjaamis- ja täsmäytysjärjestelmien ylläpidosta. Tämä sisältää täsmäytysvälien kalibroinnin suhteessa niiden kaupankäyntitoimien suoritustiheyteen, jotka koskevat kaikkia varoja, joita voitaisiin säilyttää yhteistilillä.
            
            
               Yhdenmukaisuus muiden alaa koskevien politiikkojen säännösten kanssa
            
            
               Tällä ehdotuksella täydennetään direktiiviä 2009/65/EY, sellaisena kuin se on muutettuna direktiivillä 2014/91/EU. Ehdotuksella muutetaan komission delegoitua asetusta (EU) 2016/438. Jotkut ovat tulkinneet mainitun asetuksen 16 artiklaa siten, että kullekin säilytysketjun tasolle on luotava erilliset tilit kutakin säilytysyhteisöä ja rahastotyyppiä kohden. Tämän ehdotuksen tarkoituksena on kuitenkin selventää, että yhteissijoitusyritysasiakkaiden, asiakkaina olevien vaihtoehtoisten sijoitusrahastojen ja muiden asiakkaiden varat voidaan yhdistää ensimmäisen omaisuudensäilyttäjän tasolla sillä edellytyksellä, että ne olivat alun perin saman säilytysyhteisön hallussa (tai että sama omaisuudensäilyttäjä säilytti niitä alun perin, jos sama omaisuudensäilyttäjä siirtää edelleen varojen säilytyksen säilytysketjussa).
            
            
               Komissio katsoo, että i) on saatu riittävästi kokemusta 13. lokakuuta 2016 alkaen, jotta voidaan todeta, että direktiivin 2009/65/EY 22 a artiklan 3 kohdan c alakohdassa säädettyjä säilytysyhteisöjen velvoitteita on selvennettävä edelleen; ii) EAMV:n lausunnossa on kyse säilytystoimintoja koskevien sääntöjen perusteellisesta teknisestä arvioinnista; ja iii) on tarpeen selkeyttää varojen erottelua koskevia sääntöjä, jotta varmistetaan niiden yhdenmukainen soveltaminen kaikkialla EU:ssa. 
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Ennen lausuntonsa laatimista EAMV järjesti kaksi julkista kuulemista. Ensimmäinen oli 1. joulukuuta 2014 ja 30. tammikuuta 2015 välisenä aikana ja toinen 21. kesäkuuta ja 23. syyskuuta 2016 välisenä aikana. EAMV sai ensimmäisen kuulemisasiakirjan perusteella 38 kannanottoa ja toisen perusteella 44 kannanottoa, joista se keräsi eri sidosryhmien yksityiskohtaisia näkemyksiä asiasta. Komissio on perustanut työnsä EAMV:n 20. heinäkuuta 2017 antamaan lausuntoon, minkä vuoksi komissio ei järjestänyt muuta julkista kuulemista ennen tämän ehdotuksen laatimista. Komissio järjesti 29. toukokuuta ja 26. kesäkuuta 2018 välisenä aikana avoimen julkisen kuulemisen, ja tähän ehdotukseen sisältyy toimialan toistuvasti esittämä pyyntö lykätä soveltamisen alkamispäivää 18 kuukaudella. Lisäksi komissio otti huomioon kommentit, joissa parannettiin oikeudellisen tekstin yleistä selkeyttä.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Ehdotus koskee seuraavia delegoidun asetuksen (EU) 2016/438 muutoksia:
            
            
               Asetuksen 13 artiklan 1 kohdan c alakohtaa muutetaan siten, että siinä säädetään tekijöistä, joiden perusteella olisi määritettävä, miten usein olisi tehtävä täsmäytys säilytysyhteisön rahoitusvälinetilien ja sisäisen kirjanpidon sekä sellaisten kolmansien osapuolten, joille säilytystoimintoja on siirretty, rahoitusvälinetilien ja sisäisen kirjanpidon välillä. Säilytysyhteisön asiakkaina olevan yhteissijoitusyrityksen kaupankäyntitiheys sekä myös muiden asiakkaiden, joiden varoja säilytetään samalla yhteistilillä, toteuttamat kaupat on otettava huomioon.
            
            
               Asetuksen 13 artiklan 2 kohtaa muutetaan siten, että säilytysyhteisön edellytetään pitävän kirjaa yhteissijoitusyritysasiakkaan nimissä tai yhteissijoitusyrityksen lukuun toimivan rahastoyhtiön nimissä avaamallaan rahoitusvälinetilillä, joka osoittaa, että kolmannen osapuolen säilytettävänä olevat varat kuuluvat tietylle yhteissijoitusyritysasiakkaalle. Säilytysyhteisöllä on aina oltava kattava käsitys yhteissijoitusyrityksen niiden asiakkaiden varoista, joiden varojen säilytys on annettu kolmannelle osapuolelle.
            
            
               Asetuksen 15 artiklaa täydennetään 2 a kohdalla, jossa määrätään säilytysyhteisön ja kolmannen osapuolen väliseen sopimukseen, jolla siirretään säilytysyhteisöjen asiakkaina olevien yhteissijoitusyritysten varojen säilytys, sisällytettävistä vähimmäistiedoista. Säilytysyhteisön on voitava tunnistaa kaikki säilytysketjuun kuuluvat yhteisöt ja turvata kolmansien osapuolten hallussa olevien olennaisten tietojen saaminen, jotta se voi varmistaa niiden ISIN-koodilla tai vastaavalla tunnisteella varustettujen rahoitusvälineiden määrän, jotka ovat kolmannen osapuolen säilytettävänä. Jos kolmannen osapuolen on siirrettävä säilytystoiminto toiselle kolmannelle osapuolelle, ehdotetussa säännöksessä edellytetään, että siirtävän kolmannen osapuolen on sopimusteitse varmistettava, että se saa kyseiseltä toiselta kolmannelta osapuolelta oikeudet, jotka vastaavat säilytysyhteisölle myönnettyjä oikeuksia. 
            
            
               Asetuksen 16 artiklaa muutetaan, jotta voidaan selventää varojen erottelemista koskevia vaatimuksia, joita sovelletaan kolmansiin osapuoliin (omaisuudensäilyttäjät), joiden vastuulle yhteissijoitusyrityksen varojen säilyttäminen on annettu. Omaisuudensäilyttäjällä voi olla yhteissijoitusyritysasiakkaiden ja asiakkaina olevien vaihtoehtoisten sijoitusrahastojen ja yhden säilytysyhteisön muiden asiakkaiden omaisuuseriä samalla yhteistilillä, kunhan sen omia varoja, säilytysyhteisölle kuuluvia varoja ja kolmannen osapuolen muille asiakkaille kuuluvia varoja pidetään erillisillä rahoitusvälinetileillä. Jotta varmistetaan parempi varojen suoja ja helpotetaan säilytysyhteisön velvollisuutta valvoa säilytettäviä varoja, omaisuudensäilyttäjien on annettava säilytysyhteisöille ilmoitus aina, kun tapahtuu säilytettäviin varoihin liittyvä muutos. Uudet tekniset ratkaisut voivat olla erityisen hyödyllisiä tämän menettelyn helpottamiseksi. Täsmäytysvälin määrittämisessä käytettävät tekijät vastaavat delegoidun asetuksen 13 artiklan 1 kohdan c alakohdan muutoksessa esitettyjä tekijöitä. 
            
            
               Asetuksen 17 artiklan 2 kohdan d ja e alakohta ja 3 kohta poistetaan, koska ehdotetaan, että ne sisällytetään delegoidun asetuksen 16 artiklan 1 kohtaan, kun on kyse tietojen kirjaamista koskevista velvoitteista ja sellaisten olennaisten tietojen siirtämisestä säilytysyhteisölle, jotka vaikuttavat yhteissijoitusyrityksen puolesta säilytettävien varojen tilaan. Tämä on olennaista, kun säilytysyhteisöt valvovat sellaisen kolmannen osapuolen, jolle säilytystehtävä on annettu, säilyttämiä varoja, riippumatta siitä, sijaitseeko kolmas osapuoli EU:ssa vai sen ulkopuolella.
            
            
               Asetuksen 22 artiklan 3 kohta korvataan, jotta voidaan lisätä siihen korjaus delegoidun asetuksen (EU) 2016/438 toimituksellisen virheen oikaisemiseksi: tässä säännöksessä olisi viitattava 22 artiklan 2 kohdassa tarkoitettuihin asiakirjatodisteisiin sen sijaan, että viitattaisiin 1 kohdassa tarkoitettuihin asiakirjatodisteisiin. 
            
         
         
            
            
                
            
            
               KOMISSION DELEGOITU ASETUS (EU) …/…,
            
            
               annettu 12.7.2018,
            
            
               delegoidun asetuksen (EU) 2016/438 muuttamisesta säilytysyhteisöjen säilytystä koskevien tehtävien osalta 
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon siirtokelpoisiin arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta 13 päivänä heinäkuuta 2009 annetun Euroopan parlamentin ja neuvoston direktiivin 2009/65/EY
                  5
                ja erityisesti sen 26 b artiklan,
            
            
                sekä katsoo seuraavaa:
            
            
               (1)Erilaisista kansallisista arvopaperi- ja maksukyvyttömyyslaeista, joita ei ole yhdenmukaistettu unionin tasolla, johtuu että sen suojan taso vaihtelee, jota siirtokelpoisiin arvopapereihin kohdistuvaa yhteistä sijoitustoimintaa harjoittavien yritysten, jäljempänä ’yhteissijoitusyritys’, asiakkaat nauttivat säilytettävänä olevien rahoitusvälineiden maksukyvyttömyysriskiltä. On tarpeen selventää direktiivissä 2009/65/EY säädettyjä varojen säilyttämiseen liittyviä velvollisuuksia, kun pyritään varmistamaan direktiivin 2009/65/EY mukainen asiakkaan varojen vahva suoja ja otetaan huomioon tiukemmat kansallisen lainsäädännön vaatimukset suhteessa kyseisiin aloihin, joita ei ole yhdenmukaistettu. 
            
            
               (2)Toimivaltaiset viranomaiset ja toimiala soveltavat tällä hetkellä delegoidun asetuksen (EU) 2016/438 mukaisia varojen erottelemista koskevia vaatimuksia eri tavoin. Vaikka säilytysketjussa ensimmäisellä tasolla olevilla säilytysyhteisöillä on velvollisuus tarjota kullekin yhteissijoitusyritysasiakkaalle yksilöllinen tili rahoitusvälineiden pitämistä varten, on tarpeen selventää, että jos säilytystehtävä on delegoitu kolmannelle osapuolelle, kolmannen osapuolen olisi voitava pitää yhteistilillä yhden säilytysyhteisön eri asiakkaiden varoja, mukaan lukien yhteissijoitusyritysten ja vaihtoehtoisten sijoitusrahastojen varoja. Tältä yhteistililtä olisi aina jätettävä pois säilytysyhteisölle kuuluvat varat ja kolmannelle osapuolelle kuuluvat varat sekä kolmannen osapuolen muille asiakkaille kuuluvat varat. Vastaavasti silloin, kun säilytystoiminto on siirretty edelleen, alemman tason säilyttäjän olisi voitava pitää siirtävän säilytysyhteisön asiakkaiden varoja yhteistilillä. Tältä yhteistililtä olisi aina jätettävä pois alemman tason säilyttäjälle kuuluvat varat ja siirtävälle säilytysyhteisölle kuuluvat varat sekä alemman tason säilyttäjän muille asiakkaille kuuluvat varat. Tämä on välttämätöntä, jotta voidaan saavuttaa terve tasapaino markkinoiden tehokkuuden ja sijoittajansuojan välillä.
            
            
               (3)Jotta voidaan minimoida sellaisten varojen menettämisen riski, joita pidetään kolmansien osapuolten, joille säilytystoiminto on siirretty, tarjoamilla yhteisillä rahoitusvälinetileillä, olisi käytettävä sellaista täsmäytysväliä yhteissijoitusyritystä asiakkaanaan pitävän säilytysyhteisön ja kolmannen osapuolen rahoitusvälinetilien ja kirjanpidon tai, jos säilytystoiminto on siirretty edelleen säilytysketjussa, kolmansien osapuolten välillä, jolla voidaan varmistaa, että asiaankuuluvat tiedot toimitetaan säilytysyhteisölle oikea-aikaisesti. Täsmäytysvälin olisi lisäksi oltava riippuvainen liikkeistä kyseisellä yhteistilillä, kuten liiketoimista, jotka liittyvät säilytysyhteisön muille asiakkaille kuuluviin varoihin, joita säilytetään samalla yhteistilillä kuin yhteissijoitusyrityksen varoja.
            
            
               (4)Säilytysyhteisön olisi voitava jatkaa tehtäviensä hoitamista tehokkaasti silloin, kun yhteissijoitusyritysasiakkaille kuuluvien varojen säilytys siirretään kolmannen osapuolen vastuulle. Sen vuoksi on tarpeen edellyttää, että säilytysyhteisö pitää sellaista kirjanpitoa rahoitusvälinetilillä, jonka se on avannut yhteissijoitusyrityksen nimissä tai yhteissijoitusyrityksen lukuun toimivan rahastoyhtiön nimissä, että se voi osoittaa, että kolmannen osapuolen säilytettävänä olevat varat kuuluvat kyseiselle tietylle yhteissijoitusyritykselle. 
            
            
               (5)Jotta vahvistettaisiin säilytysyhteisöjen asemaa suhteessa kolmansiin, joille varojen säilytys siirretään, kyseinen suhde olisi dokumentoitava kirjallisella siirtosopimuksella. Sopimuksessa olisi annettava säilytysyhteisölle mahdollisuus toteuttaa kaikki tarvittavat toimenpiteet sen varmistamiseksi, että säilytettävänä olevat varat on asianmukaisesti suojattu ja että kolmas osapuoli noudattaa jatkuvasti siirtosopimusta sekä direktiivin 2009/65/EY ja delegoidun asetuksen (EU) 2016/438
                  6
                vaatimuksia. Lisäksi säilytysyhteisön ja kolmannen osapuolen olisi virallisesti sovittava, voiko kolmas osapuoli siirtää edelleen säilytystoimintoja. Tällöin siirtävän kolmannen osapuolen ja sen kolmannen osapuolen, jolle tehtävät siirretään edelleen, välisen sopimuksen mukaisten oikeuksien ja velvoitteiden olisi oltava samat kuin ne, jotka on vahvistettu säilytysyhteisön ja siirtävän kolmannen osapuolen välillä. 
            
            
               (6)Jotta säilytysyhteisö voi hoitaa tehtävänsä, on tarpeen vahvistaa säilytysyhteisöjen harjoittamaa kolmansien osapuolten valvontaa riippumatta siitä, sijaitsevatko kolmannet osapuolet unionin alueella vai sen ulkopuolella. Olisi vaadittava, että säilytysyhteisöt tarkistavat, kirjataanko yhteissijoitusyrityksen rahoitusvälineet asianmukaisesti kyseisten kolmansien osapuolten kirjanpitoon. Kolmansien osapuolten kirjanpidon olisi oltava riittävän tarkkaa, jotta sen avulla voidaan tunnistaa omaisuuserän luonne, sijainti ja omistusoikeus. Säilytysyhteisöjen velvollisuuksien tehokkaan toteuttamisen helpottamiseksi kolmansien osapuolten olisi annettava säilytysyhteisöille lausunto kaikista muutoksista, jotka vaikuttavat säilytysyhteisön asiakkaina olevien yhteissijoitusyritysten puolesta säilytettävänä oleviin varoihin. 
            
            
               (7)Delegoidun asetuksen (EU) 2016/438 selkeyden ja oikeusvarmuuden parantamiseksi on tarpeen muuttaa tiettyjä sisäisiä viittauksia, jotka ovat virheellisiä. Sen vuoksi delegoitua asetusta (EU) 2016/438 olisi muutettava.
            
            
               (8)Jotta säilytysyhteisöille annetaan riittävästi aikaa, jotta ne voisivat sopeutua näihin uusiin vaatimuksiin, soveltamisen alkamispäivää olisi lykättävä 18 kuukautta siitä, kun tämä asetus on julkaistu Euroopan unionin virallisessa lehdessä. 
            
            
               (9)Tässä asetuksessa käyttöön otetut toimenpiteet ovat Euroopan arvopaperimarkkinaviranomaisen lausunnon mukaiset
                  7
               .
            
            
               (10)Tässä asetuksessa käyttöön otetut toimenpiteet ovat Euroopan arvopaperikomitean asiantuntijaryhmän lausunnon mukaisia.
            
         
         
            
               (11)Sen vuoksi delegoitua asetusta (EU) 2016/438 olisi muutettava, 
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan delegoitu asetus (EU) 2016/438 seuraavasti:
            
            
            
                 
            
            
               1)Muutetaan 13 artikla seuraavasti:
            
            
               a)Muutetaan 1 kohta seuraavasti:
            
            
               i) Korvataan c alakohta seuraavasti:
            
            
               ”c)säilytysyhteisön sisäisten tilien ja kirjanpidon ja sellaisen kolmannen osapuolen tilien ja kirjanpidon, jolle säilytys on siirretty direktiivin 2009/65/EY 22 a artiklan mukaisesti, välillä tehdään täsmäytyksiä niin usein kuin on tarpeen;”
            
            
               ii) Lisätään toinen alakohta seuraavasti:
            
            
               ”Ensimmäisen alakohdan c alakohdan osalta täsmäytysväli on määritettävä seuraavien seikkojen perusteella:
            
            
               a)yhteissijoitusyrityksen tavanomainen kaupankäyntitoiminta;
            
            
               b)kaupankäynti tavanomaisen kaupankäyntitoiminnan ulkopuolella; 
            
            
               c)kaupankäynti toisen asiakkaan puolesta, jonka varoja kolmas osapuoli pitää samalla rahoitusvälinetilillä kuin yhteissijoitusyrityksen varoja.”
            
            
               b)Korvataan 2 kohta seuraavasti:
            
            
               ”2.
                     Jos säilytysyhteisö on siirtänyt säilytettäviä varoja koskevia säilytystoimintojaan kolmannelle osapuolelle direktiivin 2009/65/EY 22 a artiklan mukaisesti, kyseiseen säilytysyhteisöön on sovellettava edelleen 1 kohdan a–e alakohdan mukaisia vaatimuksia. Säilytysyhteisön on myös varmistettava, että kolmas osapuoli noudattaa 1 kohdan b–g alakohdan mukaisia vaatimuksia.” 
            
            
               2)Lisätään 15 artiklaan 2 a kohta seuraavasti:
            
            
               ”2 a
                     Sopimuksen, jolla säilytysyhteisö nimeää kolmannen osapuolen säilyttämään kyseisen säilytysyhteisön asiakkaina olevan yhteissijoitusyrityksen varoja, on sisällettävä vähintään seuraavat määräykset:
            
            
               a)takeet, joilla varmistetaan säilytysyhteisön pääsy varoja säilyttävän kolmannen osapuolen asianomaiseen kirjanpitoon ja rahoitusvälinetileihin sekä niitä koskeva tiedonsaanti- ja tarkastusoikeus, jotta säilytysyhteisö voi täyttää valvontavelvoitteensa ja asianmukaista huolellisuutta koskevat velvoitteensa, ja erityisesti jotta se voi
            
         
         
            
               i)yksilöidä kaikki yhteisöt säilytysketjussa; 
            
            
               ii)tarkistaa, että niiden yksilöityjen rahoitusvälineiden määrä, jotka on kirjattu rahoitusvälinetilille, joka on avattu yhteissijoitusyrityksen tai sen lukuun toimivan rahastoyhtiön nimissä säilytysyhteisön kirjanpitoon, vastaa niiden yksilöityjen rahoitusvälineiden määrää, jotka ovat kolmannen osapuolen säilytettävinä kyseisen yhteissijoitusyrityksen lukuun, siten kuin se on kirjattu kolmannen osapuolen kirjanpidossa avatulle rahoitusvälinetilille;
            
            
               iii)tarkistaa, että niiden yksilöityjen rahoitusvälineiden määrä, jotka on kirjattu ja joita pidetään rahoitusvälinetilillä, joka on avattu liikkeeseenlaskijan arvopaperikeskuksessa tai liikkeeseenlaskijan edustajan luona kolmannen osapuolen nimissä säilytysyhteisön asiakkaiden puolesta, vastaa niiden yksilöityjen rahoitusvälineiden määrää, jotka on kirjattu rahoitusvälinetileille, joka on avattu säilytysyhteisön kirjanpitoon kunkin säilytysyhtiön asiakkaana olevan yhteissijoitusyrityksen tai sen lukuun toimivan rahastoyhtiön nimissä;
            
            
               b)tiedot vastaavista oikeuksista ja velvollisuuksista, joista on sovittu kolmannen osapuolen ja muun kolmannen osapuolen välillä, jos säilytystoimintoja siirretään edelleen.” 
            
            
               3)Korvataan 16 artiklan 1 kohta seuraavasti:
            
            
               ”1.
                     Jos säilytystoiminnot on siirretty kokonaan tai osittain kolmannelle osapuolelle, säilytysyhteisön on varmistettava, että kolmas osapuoli, jolle säilytystoiminnot siirretään direktiivin 2009/65/EY 22 a artiklan mukaisesti, toimii mainitun direktiivin 22 a artiklan 3 kohdan c alakohdassa säädetyn varojen erottelemista koskevan velvoitteen mukaisesti, minkä säilytysyhteisö tekee varmistamalla ja todentamalla, että kolmas osapuoli 
            
            
               a)kirjaa asianmukaisesti kaikki yksilöidyt rahoitusvälineet rahoitusvälinetilille, joka on avattu kolmannen osapuolen kirjanpidossa rahoitusvälineiden säilyttämiseksi säilytysyhteisön asiakkaiden puolesta, ottamatta huomioon säilytysyhteisölle, kolmannelle osapuolelle ja kolmannen osapuolen muille asiakkaille kuuluvia rahoitusvälineitä, jotta säilytysyhteisö voi täsmätä niiden yksilöityjen rahoitusvälineiden määrän, jotka on kirjattu tileille, jotka on avattu säilytysyhteisön kirjanpitoon kunkin säilytysyhteisön asiakkaana olevan yhteissijoitusyrityksen tai sen lukuun toimivan rahastoyhtiön nimissä; 
            
            
               b)huolehtii kaikesta tarvittavasta kirjanpidosta ja kaikista tarvittavista rahoitusvälinetileistä siten, että se voi milloin tahansa viipymättä erottaa säilytysyhteisön asiakkaiden varat kolmannen osapuolen omista varoista, kolmannen osapuolen muiden asiakkaiden varoista ja säilytysyhteisön omaan lukuunsa hallussa pitämistä varoista; 
            
            
               c)hoitaa kirjanpitoa ja rahoitusvälinetilejä tavalla, joka varmistaa niiden oikeellisuuden ja erityisesti niiden vastaavuuden suhteessa varoihin, joita säilytetään säilytysyhteisön asiakkaina olevien yhteissijoitusyritysten lukuun, ja säilytysyhteisö voi niiden perusteella milloin tahansa määrittää kyseisten varojen tarkan luonteen, sijainnin ja omistajuuden;
            
            
               d)toimittaa säilytysyhteisölle säännöllisesti ja aina, kun olosuhteissa tapahtuu jokin muutos, lausunnon, jossa annetaan yksityiskohtaiset tiedot säilytysyhteisön asiakkaina olevien yhteissijoitusyritysten varoista;
            
            
               e)tekee niin usein kuin tarpeen täsmäytyksiä säilytysyhteisön rahoitusvälinetilien ja sisäisen kirjanpidon sekä sellaisen kolmannen osapuolen rahoitusvälinetilien ja sisäisen kirjanpidon välillä, jolle säilytysyhteisö on siirtänyt edelleen säilytystoimintoja direktiivin 2009/65/EY 22 a artiklan 3 kohdan c alakohdan mukaisesti. 
            
            
               Täsmäytysväli on määritettävä 13 artiklan 1 kohdan mukaisesti;
            
            
               f)ottaa käyttöön riittävät toimintajärjestelyt minimoidakseen riskin siitä, että rahoitusvälineet tai kyseisiin rahoitusvälineisiin liittyvät oikeudet häviävät tai vähenevät rahoitusvälineiden väärinkäytön, niihin liittyvän petoksen, huonon hallinnon, tietojen riittämättömän kirjaamisen ja säilyttämisen tai huolimattomuuden vuoksi;
            
            
               g)pitää yhteissijoitusyrityksen käteisvarat tilillä tai tileillä kolmannen maan keskuspankissa tai kolmannessa maassa toimiluvan saaneessa luottolaitoksessa, edellyttäen että luottolaitoksiin kyseisessä kolmannessa maassa sovellettavat toiminnan vakautta koskevat vaatimukset sekä valvonta- ja sääntelyvaatimukset vastaavat yhteissijoitusyrityksen kotijäsenvaltioiden toimivaltaisten viranomaisten arvion mukaan vähintään unionissa sovellettavia vaatimuksia direktiivin 2009/65/EY 22 artiklan 4 kohdan c alakohdan mukaisesti.”
            
            
               4)Muutetaan 17 artikla seuraavasti:
            
            
               a)Korvataan 2 kohdan a alakohta seuraavasti:
            
            
               ”saa riippumattomalta luonnolliselta henkilöltä tai oikeushenkilöltä oikeudellista neuvontaa, jolla vahvistetaan, että sovellettavassa maksukyvyttömyyslainsäädännössä tunnustetaan säilytysyhteisönasiakkaiden varojen erotteleminen kolmannen osapuolen omista varoista, kolmannen osapuolen muiden asiakkaiden varoista ja varoista, joita kolmas osapuoli pitää hallussa säilytysyhteisön omaan lukuun, ja että säilytysyhteisön asiakkaina olevien yhteissijoitusyritysten varat eivät ole osa kolmannen osapuolen omaisuutta maksukyvyttömyystapauksessa eivätkä ole jaettavissa sellaisen kolmannen osapuolen, jolle säilytystoiminnot on siirretty direktiivin 2009/65/EY 22 a artiklan mukaisesti, velkojille tai realisoitavissa näiden hyväksi.”
            
            
               b)Kumotaan 2 kohdan d ja e alakohta.
            
            
               c)Kumotaan 3 kohta.
            
            
               5)Korvataan 22 artiklan 3 kohta seuraavasti:
            
         
         
            
               ”Rahastoyhtiön tai sijoitusyhtiön on osoitettava yhteissijoitusyrityksen kotijäsenvaltion toimivaltaiselle viranomaiselle, että se on tyytyväinen säilytysyhteisön nimeämiseen ja että nimeäminen on ainoastaan yhteissijoitusyrityksen ja yhteissijoitusyrityksen sijoittajien edun mukaista. Rahastoyhtiön tai sijoitusyhtiön on asetettava 2 kohdassa tarkoitetut asiakirjatodisteet yhteissijoitusyrityksen kotijäsenvaltion toimivaltaisen viranomaisen saataville.”
            
            
               2 artikla 
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. 
            
            
            
               Sitä sovelletaan [lisätään päivämäärä, joka on julkaisemisen jälkeisen 18:nnen kuukauden ensimmäinen päivä].
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 12.7.2018
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        Komission delegoitu asetus (EU) 2016/438, annettu 17 päivänä joulukuuta 2015, Euroopan parlamentin ja neuvoston direktiivin 2009/65/EY täydentämisestä säilytysyhteisöjen velvollisuuksien osalta (EUVL L 78, 24.3.2016, s. 11).
               
               
                  
                     (2)
                  
                        Euroopan parlamentin ja neuvoston direktiivi 2009/65/EY, annettu 13 päivänä heinäkuuta 2009, siirtokelpoisiin arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta (EUVL L 302, 17.11.2009, s. 32).
               
               
                  
                     (3)
                  
                        Euroopan parlamentin ja neuvoston direktiivi 2014/91/EY, annettu 23 päivänä heinäkuuta 2014, siirtokelpoisiin arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta annetun direktiivin 2009/65/EY muuttamisesta säilytystoimintojen, palkka- ja palkkiopolitiikan sekä seuraamusten osalta (EUVL L 257, 28.8.2014, s. 186).
               
               
                  
                     (4)
                  
                        EAMV:n lausunto, 20.7.2017, 34-45-277.
               
               
                  
                     (5)
                  
                        EUVL L 302, 17.11.2009, s. 32. 
               
               
                  
                     (6)
                  
                        Delegoitu asetus (EU) 2016/438, annettu 17 päivänä joulukuuta 2015, Euroopan parlamentin ja neuvoston direktiivin 2009/65/EY täydentämisestä säilytysyhteisöjen velvollisuuksien osalta (EUVL L 78, 24.3.2016, s. 11–30).
               
               
                  
                     (7)
                  
                        EAMV:n lausunto, 20.7.2017, 34 45 277.